Tinerii îşi pierd încrederea în democraţie, la nivel mondial, arată un studiu Cambridge. Motivul nemulțumirilor.
Generația milenialilor e mai dezamăgită de democrație decât generațiile din secolul trecut. Motivul nemulțumirilor: inegalitatea socială si financiară. Universitatea Cambridge a analizat datele a 4,8 milioane de respondenți din 160 de țări în perioada 1973-2020.
Dacă ești născut între 1981 și 1996, generația milenialilor, ești mai dezamăgit și mai nemulțumit de democrație decât generațiile din orice perioadă a secolului trecut! Decât părinții și bunicii noștri!Motivul principal: inegalitatea socială și financiară, arată un studiu al Universității din Cambridge, făcut în aproape 50 de ani, în 160 de țări, pe 4,8 milioane de oameni. Cei mai nemulțumiți mileniali sunt din Europa, America de Nord, Africa și Australia. Au și de ce, dacă ne uităm la cifre: milenialii reprezintă aproximativ un sfert din populația SUA, dar dețin doar 3% din venituri, în timp ce Generația Baby Boomers (a celor născuți după WW II) deținea 21% din averea națională la aceeași vârstă.